
DECRET 

Vista la resolució  d’alcaldia de data  25 de febrer de 2021, on  es declara aprovades definitivament les Bases Reguladores de la convocatòria  per la concessió de subvencions en règim de concurrència competitiva atorgades per l’ajuntament d’Arenys de Mar a entitats sense ànim de lucre, que realitzin activitats que beneficiïn a persones empadronades al municipi, dins de l’àmbit d’acció social, i que tinguin per objectiu cobrir les necessitats bàsiques de les famílies, projectes destinats a cobrir aspectes singulars de suport a les famílies amb algú dels seus membres afectats per trastorns  o discapacitats que requereixen atenció especial.

Atès que l’article 7è de les esmentades bases fa constar que l’extracte de la present convocatòria que regirà aquest Procediment es publicarà per part de la Intervenció Municipal a través de la Base de Dades Nacional de Subvencions, al Butlletí Oficial de la Província de Barcelona en compliment del que es preveu a l’article 20 de la Llei 38/200 de 17 de novembre general de subvencions.

Vist el marc legal pel qual es regeixen les subvencions que es concreta en la Llei 38/2003, de 17 de novembre General de Subvencions i el seu Reglament de desenvolupament, aprovat pel Reial Decret 887/2006, de 21 de juliol, així com els articles 118 a 129 del Reglament d’Obres Activitats i Serveis dels Ens Locals de Catalunya aprovat pel Decret 179/1995 de 13 de juny.

Vist l’informe d’intervenció número 360/2022.

Vist el que precedeix i fent ús d eles atribucions que m’atorga l’article 53.1 u) del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, 

Resolc.:

1.- Convocar concurs públic per a la concessió de subvencions en règim de concurrència competitiva en el marc de les bases reguladores per a l’atorgament de subvencions en l’àmbit d’Acció Social,  per a l’any 2022,  amb l’objecte de fomentar projectes i/o activitats destinats a cobrir necessitats bàsiques de les famílies, projectes destinats a cobrir aspectes singulars de suport a les famílies amb algú dels seus membres afectats per trastorns  o discapacitats que requereixen atenció especial, , autoritzant una despesa per l’import de 16.000 euros a càrrec a l’aplicació pressupostària 80 2311 48900 del pressupost municipal vigent.

3- Acordar un  termini  màxim de presentació de sol·licituds de 15 dies hàbils següents a l’endemà de la publicació d’aquesta convocatòria al BOP de Barcelona.

4- Donar compte d’aquesta resolució a la Intervenció Municipal, als efectes de publicar un extracte d’aquesta convocatòria a través de la Base de Dades Nacional de Subvencions, al Butlletí Oficial de la Província de Barcelona.



















































Annex: Text Íntegre de la convocatòria

Convocatòria per a la concessió de subvencions en règim de concurrència competitiva  atorgades per l’Ajuntament d’Arenys de Mar a entitats sense ànim de lucre, que realitzin activitats que beneficiïn a persones empadronades al municipi, dins de l’àmbit d’acció Social, i que tinguin per objectiu cobrir les necessitats bàsiques de les famílies, projectes destinats a cobrir aspectes singulars de suport a les famílies amb algun dels seus membres afectats per trastorns o discapacitats que requereixen atenció especial.  Any 2022


[bookmark: _GoBack]I. Indicació de l’aprovació de les Bases Reguladores i diari oficial on s’han publicat

A data 25 de febrer de 2021 i per resolució d’Alcaldia es van declarar aprovades definitivament les Bases generals reguladores de la convocatòria per a la concessió de subvencions en règim de concurrència competitiva atorgades per l’Ajuntament d’Arenys de Mar a entitats sense ànim de lucre, que realitzin activitats que beneficiïn a persones empadronades al municipi, dins de l’àmbit d’acció social, i que tinguin per objectiu cobrir les necessitats bàsiques de les famílies. Projectes destinats a cobrir aspectes singulars de suport a les famílies amb algú dels seus membres afectats per trastorns o discapacitats que requereixen atenció especial.

L’aprovació inicial d’aquestes Bases Reguladores van ser objecte de publicació al Butlletí Oficial de la Província de Barcelona de data 4 de setembre de 2017. 

2. Quantia total màxima de les subvencions a atorgar i consignació pressupostària.

El pressupost màxim que es destinarà aquest any 2022 per a la concessió de les subvencions objecte de la present convocatòria serà de 16.000 euros i anirà a càrrec de l’aplicació pressupostària 80 2311- 48900.

En cap cas la subvenció serà superior a 5.000 € per entitat. 

No podran atorgar-se subvencions per import superior a l’esmentat.

3.- Objecte condicions i finalitat de les subvencions

1. L’objecte de les subvencions de la present convocatòria és finançar a aquelles entitats que duguin a terme activitats que beneficiïn a persones empadronades al municipi i que compleixin o supleixin els serveis de competència municipal en l’àmbit de Benestar Social o que siguin d’interès públic local i que tinguin com a objectiu:

· Projectes destinats a cobrir les necessitats bàsiques de famílies i/o persones del municipi que es troben en situació de risc d’exclusió social
· Projectes destinats  a cobrir necessitats de persones i/o famílies amb algun dels seus membres afectats per malalties greus. 
· Projectes o activitats  socioeducatives adreçades a infants i adolescents en situació de risc d’exclusió social. 
· Projectes que  fomentin la igualtat d’oportunitats, la participació i la integració social de les persones amb discapacitat i/o trastorn mental. 

2. Les subvencions concedides a l’empara d’aquesta convocatòria s’hauran de destinar a finançar projectes/activitats desenvolupats/des  entre el 01 de gener i el 31 de desembre de 2022.

4. Procediment de concessió

El procediment de concessió de les subvencions objecte d’aquesta convocatòria serà el de concurrència  competitiva.

5. Requisits dels beneficiaris i forma d’acreditar-ho

Els beneficiaris dels ajuts objecte de la present convocatòria seran les entitats sense ànim lucre i que no estiguin afectades per cap de les prohibicions contingudes a l’art. 13 de la Llei 38/2003 de 17 de novembre General de Subvencions (en endavant LGS) i reuneixen les següents condicions:

· Que no tinguin finalitat lucrativa
· Que realitzin activitats que beneficiïn a persones empadronades a Arenys de Mar i que fonamentin el seu atorgament
· Que no estiguin afectades per cap de les prohibicions contingudes a l’article 13 de la Llei 38/2003, de 17 de novembre, General de Subvencions (en endavant LGS)
· Que tinguin programes, projectes o activitats englobats en els camps anteriors, a realitzar dins el període indicat a la convocatòria. 
· [bookmark: _Hlk108168002]Haver justificat degudament les subvencions anteriors.
· Que les entitats tinguin objectius i finalitats coincidents amb els establerts en aquesta convocatòria.

2.- La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquin en l’apartat següent.


6.- Sol·licitud i documents que han d’acompanyar-la

1.- La sol·licitud s’haurà de presentar segons el model que podrà trobar-se al web municipal www.arenysdemar.cat.  Haurà d’anar signada i segellada pel president o representant legal,  i s’haurà de presentar telemàticament a la seu electrònica de l’Ajuntament d’Arenys de Mar, 

2.- Juntament amb la sol·licitud s’haurà de presentar la següent documentació:

1. Declaració responsable de reunir els requisits legals per a ser beneficiari
1. Certificats d’estar al corrent  de les obligacions tributàries amb la Seguretat Social, l’Agència Tributària, Hisenda Autonòmica i la Hisenda Municipal, si no ha acceptat de forma expressa que siguin obtinguts directament per l’ajuntament d’Arenys de Mar.
1. Documentació acreditativa d’estar en possessió d’una assegurança de responsabilitat civil (rebut actualitzat)
1. Memòria de l’activitat o programa a desenvolupar en l’àmbit de Benestar Social i Família, per l’entitat. Aquesta memòria, signada electrònicament i numerada, haurà d’incloure com a mínim:
· Identificació i descripció detallada  del projecte o activitat, de la necessitat i de l’impacte social que es preveu.
· Formulació, concreció i coherència dels objectius i l’activitat proposada.
· Definició del pla de treball coherent amb els objectius i activitats plantejades.  Detall del  projecte o l’activitat amb fases, calendaris,  equip de treball i funcions, nombre de voluntaris participants, durada de les accions...
· Nombre de persones de la població beneficiàries amb el projecte i/o activitat.
· Finançament del projecte/o activitats. 
· En el supòsit de que les entitats presentin un projecte conjunt amb una altra entitat, caldrà una  descripció detallada dels projectes i/o activitats realitzades de manera conjunta entre entitats, fent esment del tipus d’activitat que es portarà a terme, a qui va adreçat, amb quina entitat es realitza, nombre previst de beneficiaris de l’acció, pressupost, etc.
· Quan l’entitat no utilitza locals/instal·lacions municipals per l’execució directa de l’activitat o projecte subvencionat i, no suposen per l’ajuntament cap despesa regular en aquest concepte.

1. Pressupost  total de l’activitat o programa pel que es sol·licita la subvenció. En el cas de més d’una activitat o projecte s’haurà de presentar, definició del pla de treball i pressupost diferenciat per a cadascuna de les activitats o projectes, identificant-los amb claredat i incorporant la seva denominació. 

3. Només en cas de primera sol·licitud o variació de dades respecte sol·licituds anteriors caldrà adjuntar a la sol·licitud de subvenció la següent documentació: 

•	DNI del representant legal.
•	Fotocòpia del Número d'Identificació Fiscal de l’entitat peticionària.
•	Escriptura de constitució o Estatuts de l’entitat
•	Certificat de dades bancàries.

L’esmentada documentació haurà de presentar-se en qualsevol de les llengües cooficials de Catalunya.

7. Termini i lloc de presentació de les sol·licituds

1 El termini de presentació de les sol·licituds començarà l’endemà de la publicació de la convocatòria al Butlletí Oficial de la Província i finalitzarà en els 15 dies següents.

2. Les sol·licituds s’hauran de presentar per mitjans telemàtics a la seu electrònica de l’Ajuntament d’Arenys de Mar.

3. La presentació de la sol·licitud de subvenció pressuposa el coneixement i l’acceptació de les normes que la regulen. 

8. Rectificació de defectes o omissions en la documentació 

· En cas que la documentació presentada sigui incorrecta o incompleta es requerirà al sol·licitant per tal que en el termini de deu dies hàbils a partir de l’endemà de la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud i implicarà l’arxiu de la seva sol·licitud.
· En cap cas s’admetrà la modificació o substitució d’aquells projectes ja presentats.

9. Òrgans competents per a la instrucció i la proposta de concessió 
-L’òrgan responsable de la instrucció del procediment per a l’atorgament de les subvencions previstes en les presents bases serà la Regidoria d’Acció Social.
-L’òrgan col·legiat emetrà un informe un cop estudiades i valorades les sol·licituds presentades d’acord amb els barems de valoració indicats a l’article12 d’aquesta convocatòria.
-L’òrgan col·legiat, constituït d’acord amb allò previst a l’Ordenança General de Subvencions de l’Ajuntament d’Arenys de Mar estarà format per les següents persones:
President: l’Alcaldessa, o persona en qui delegui
Vocals:
· Regidor d’Acció Social 
· Cap d’Acció Social
· Tècnic/a d’Acció Social
Secretària/i: el de l’ajuntament o persona en qui delegui

L’òrgan instructor, a la vista de l’expedient i de l’informe de l’òrgan col·legiat, formularà la proposta de resolució, degudament motivada, que s’haurà de notificar als interessats en la forma que s’estableix a la convocatòria.

La proposta de resolució haurà d’expressar el sol·licitant o la relació de sol·licitants pels que es proposa la concessió de la subvenció i la seva quantia, especificant la seva avaluació i els criteris de valoració seguits per efectuar-la.

L’òrgan competent per resoldre el procediment d’atorgament de les subvencions és l’Alcaldia, sense perjudici de les delegacions que aquesta pugui conferir.

El termini màxim per resoldre i notificar la resolució del procediment no podrà excedir dels 6 mesos, entenent-se desestimades les sol·licituds presentades si no s’ha notificat la resolució en aquest termini.

L’Òrgan competent per a la concessió podrà discrecionalment, deixar desert el concurs o no esgotar el crèdit total previst.

10. Termini de resolució i de notificació

S’examinaran conjuntament en un sol procediment totes les sol·licituds presentades dins del termini establert,  i es resoldrà en un únic acte administratiu.

El termini per a l’atorgament de les subvencions serà, com a màxim, d’1 mes a comptar des de la data de tancament del període presentació de sol·licituds.

La manca de resolució dins el termini indicat tindrà efectes desestimatoris.

11. Règim de recursos

La resolució del procediment no posa fi a la via administrativa, i contra la mateixa es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

12. Criteris objectius d’atorgament de la subvenció 

Per la valoració de les sol·licituds presentades únicament es tindrà en compte els següents criteris objectius, aplicats d’acord a la ponderació indicada:



	CONCEPTE
	PUNTUACIÓ

	
Nombre de persones de la població beneficiades amb el projecte

De 1 a 20                                                          10 punts
De 21 a 40                                                        20 punts
De 41 a 60                                                        30 punts
De 61 a 80                                                        40 punts
Més de 81                                                         50 punts
 
	         
50 punts

	Recursos econòmics propis, per realitzar el projecte.
· Al 50% del cost de l’activitat



	10 punts

	Nombre de persones voluntàries  participants en l’activitat o projecte.

De 1 a 5 voluntaris                                             3 punts
De 6  a 10 voluntaris                                          7 punts
11 o més voluntaris                                          15 punts 

	15 punts

	Projectes i/o activitats realitzades de manera conjunta  amb altres   entitats.

Un projecte                                                       3 punts
Dos o més projectes                                          5 punts

	5 punts

	Quan l’entitat no utilitza locals/instal·lacions municipals  per l’execució directa de l’activitat o projecte subvencionat i,  no suposen per l’ajuntament cap despesa regular en aquest concepte.
	20 punts





13. Termini i forma de justificació per part del beneficiari.

1. El beneficiari haurà de justificar la subvenció concedida dins el termini de 4 mesos a comptar de la data màxima establerta a la convocatòria com a període màxim d’execució o de la data de finalització de l’activitat subvencionada si és anterior.
Es consideren despeses subvencionables, aquells que de manera indubtable responguin a la naturalesa de l'activitat subvencionada, resultin estrictament necessaris i es realitzin dins del termini establert per les diferents convocatòries anuals. En cap cas el cost d'adquisició de les despeses subvencionables podrà ser superior al valor de mercat. 
Es considerarà despesa realitzada el que ha estat efectivament pagat amb anterioritat a la finalització del període de justificació  determinat per la normativa reguladora de la subvenció.
L’import de la justificació serà com a mínim el doble de l’import concedit.

La documentació justificativa que es relaciona es presentarà telemàticament a la seu electrònica de l’ajuntament d’Arenys de Mar.

Model normalitzat de justificació, que serà signat electrònicament  pel president o representant legal i segellat, i   comprendrà:

· Compte justificatiu  de la subvenció
· Relació de despeses de l’activitat subvencionada
· Relació d’ingressos rebuts amb la mateixa finalitat
· Declaració d’autenticitat dels justificants i comprovants de pagament

El model de justificació es trobarà al web municipal www.arenysdemar.cat

2.- En tots els àmbits, a la documentació justificativa anterior caldrà adjuntar una memòria final del compliment de les condicions imposades pera a la concessió de la subvenció, així com de les activitats realitzades i els resultats obtinguts, especificant:
· Descripció detallada de l’activitat realitzada, grau d’assoliment, fases, calendari, equip de treball, i  funcions , nombre de voluntaris participants,   
· Nombre de persones del municipi beneficiaries  en cada acció o projecte.  Aquesta dada, s’acreditarà relacionant el DNI/NIE d’aquests  beneficiaris.  En cap cas es recolliran altres aspectes personals dels participants.
· Descripció detallada dels projectes i/o activitats realitzades de manera conjunta entre  entitats, fent esment del tipus d’activitat que es portarà a terme, a qui va adreçat, amb quina entitat es realitza, nombre previst de beneficiaris de l’acció   pressupost etc.
· Les entitats que justifiquin el projecte total o parcialment amb nòmines,  caldrà que s’especifiquin els sous i salaris del personal tècnic implicat directament al  projecte o l’activitat  podran considerar-se despeses subvencionables proporcionalment al nombre de persones del municipi participants en el projecte i/o activitat.

Ha d’estar degudament signada electrònicament segellada, datada i amb les pàgines numerades.
En aquesta memòria s’haurà d’especificar el compliment de les activitats contemplades al projecte subvencionat o amb indicació de les finalitats no assolides.

Les factures que justifiquin l’aplicació de l’import atorgat  hauran de reunir els requisits establerts al Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació i com a mínim els següents:

· Han de ser originals i han d’estar relacionats a la declaració d’autenticitat de les factures o bé han de ser còpies acarades.
· Han d’haver estat emeses obligatòriament a nom del beneficiari de la subvenció.
· El concepte de despesa ha de ser subvencionable,  pel que han de ser les despeses generades per l’activitat objecte de la subvenció. No s’admetran les despeses de càterings i restaurant.
· Han de reunir els requisits tècnics exigits per les lleis i els reglament que regulen les característiques de les factures i el seu contingut (número, nom i cognoms de l’expedidor i raó social i del destinatari, NIF, descripció de l’operació i contraprestació total, lloc i data de l’emissor) i en elles es descriurà amb claredat l’activitat a que es refereixen.
· La data de la factura ha d’estar compresa dins del període d’execució establert a la convocatòria
· En cas de presentar factures amb retenció d’IRPF o nòmines, cal adjuntar el document de l’Agencia Tributària sobre liquidació de retencions i ingressos a compte de l’IRPF.

En cas que es justifiquin despeses de personal, s’han de presentar:

· Les nòmines firmades pel treballador, on s’indica el “cost empresa”.
· Còpia del TC1 i TC2
· Cal adjuntar el document de l’Agencia Tributària sobre liquidació de retencions i ingressos a compte de l’IRPF.· 

Per l’acceptació de les justificacions caldrà que la despesa hagi estat efectivament pagada pel beneficiari.

Respecte als comprovants de pagament dels justificants s’hauran de tenir en compte els següents aspectes:

· La forma normal d’acreditació del pagament serà amb la presentació del comprovant de la transferència bancària.
· En cas que el pagament s’hagi realitzat en efectiu, cal el segell i la signatura del proveïdor originals.
· No s’admetran comprovants de pagament en efectiu de factures d’import superior a 2.500 euros.
· El pagament l’ha d’haver efectuat el beneficiari de la subvenció.
· L’abonament de les factures s’ha d’efectuar al seu emissor
Únicament s’admetran despeses indirectes (sous i salaris del  personal administratiu,  directiu, de coordinació, lloguers, transports generals, subministraments, material d’oficina, etc.) pel 20% del cost total de l’activitat subvencionada sense que calgui presentar justificants d’aquestes despeses. Caldrà especificar-ho al compte justificatiu.

L’Ajuntament podrà demanar, si s’escau, en el supòsits d’insuficiència de justificació documental els llibres i registres comptables específics que consideri oportú especialment:
-Avançament del compte de pèrdues i guanys
-Quadre d’explotació anual (estat d’ingressos i despeses reconegudes) .

14.- Deficiències en la justificació

En el cas que els documents presentats com a justificació fossin incorrectes o incomplets, el servei responsable requerirà al beneficiari per corregir-la o completar-la en el termini improrrogable de deu dies hàbils, a comptar de l’endemà que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui.

15.- Pagament. 
El pagament de les subvencions es realitzarà un cop justificat l’import concedit.

16.- Pagaments anticipats i abonaments a compte,

No es contemplaran pagaments anticipats ni abonaments a compte

17.- Mesures de Difusió del finançament públic 
Els beneficiaris hauran de fer constar la col·laboració de l’Ajuntament d’Arenys de Mar en l’execució del projecte o de l’activitat en tota la documentació impresa, en cartells o mitjans electrònics i audiovisuals.


18. Mitjans de notificació o publicació

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 43 de la Llei 39/2015.

L’extracte de la convocatòria que regirà aquest procediment es publicarà, a través de la Base de Dades Nacional de Subvencions, al Butlletí Oficial de la Província de Barcelona, així com al portal de transparència de la  Generalitat de Catalunya.
 

Arenys de Mar, a la data de la signatura electrònica


L’alcalde/ssa	En dono fe, el secretari/a

